Diari Oficial de la Generalitat Valenciana


Sumari del DOGV 8098, del 03-08-2017 (2017/7108)

Correcció d'errades de la notificació de la sentència dictada en el procediment de divorci contenciós número 1217/2016.
-----------------------------------------------------------------------------------------------------------------------

### Dades del document

Número de DOGV
:   8098

Data del DOGV
:   03-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7108


Organisme emissor
:   Jutjat de Primera Instància Número 8 de València

Tipus de document
:   Edicte

Correcció d'errades de la notificació de la sentència dictada en el procediment de divorci contenciós número 1217/2016. [2017/7108]  
S'han advertit errors en la publicació de la disposició esmentada (DOGV 8092, 26.07.2017), la qual es reprodueix íntegrament a continuació.  
Procediment família divorci contenciós 1217/2016  
Judici. Família. Divorci contenciós 1217/2016  
Part demandant: Pilar Martínez Moreno  
Part demandada: Alexander Ángel García  
Sobre divorcis no consensuats  
En el judici a què es fa referència s'ha dictat la resolució que té el text que, literalment, és com segueix:  
«Estime parcialment la demanda plantejada per Pilar Martínez Moreno, i en representació seua pel procurador dels tribunals, Javier García Mateo, i contra Alexander Ángel García, declarat en situació legal de rebel·lia per no haver comparegut en aquestes actuacions, assistit pel Ministeri Fiscal, i declare dissolt, per causa de divorci, el matrimoni contret pels cònjuges esmentats, amb tots els efectes legals inherents a aquesta declaració, i establisc com a mesures definitives les següents:  
1. Atribuïsc l'exercici exclusiu de la pàtria potestat i assigne la guarda i custòdia de la filla menor [...] a la mare;  
2. Suspenc el règim de visites i les vacances escolars i d'estiu, tenint en compte la conducta del progenitor.  
3. Atribuïsc a la progenitora i a la filla menor l'ús del domicili familiar  
4. Quant a la pensió d'aliments, es fixa en la quantitat de 150 euros mensuals, quantitat que serà actualitzada d'acord amb l'IPC.  
5. Ambdós progenitors contribuiran al 50 % al pagament de les despeses extraordinàries dels fills menors, les necessàries en tot cas i les convenients amb el consens previ per escrit entre ambdós progenitors, i caldrà acudir en qualsevol altre cas a la via judicial.  
6. El préstec que grava l'habitatge familiar serà abonat al 50 % per cada un dels cònjuges.  
Tot això sense fer una especial condemna a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on figure el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent, la qual s'afegirà a les actuacions originals, i que serà notificada a les parts, amb l'advertiment que en contra es podrà interposar en aquest jutjat un recurs d'apel·lació, dins dels 20 dies següents a la seua notificació, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a de la LO 1/2009).  
Ho pronuncie, mane i firme.»  
  
Publicació. La sentència ha sigut llegida i publicada pel jutge que la va dictar, de forma legal, i en mateix dia de la seua data.»  
  
Atés que es desconeix el domicili o residència actuals de la part demandada, per la Resolució de 13 de juny de 2017, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat per a portar la diligència de notificació de sentència a Alexander Ángel García.  
  
València, 13 de juny de 2017.- La lletrada de l'Administració de justícia: Vicenta María Casañ Arándiga.